32006R0939
L 172/13
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕО) № 939/2006 НА КОМИСИЯТА
от 23 юни 2006 година
за определяне на размера на помощта за крушите за преработка за пазарната 2006-2007 година
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (ЕО) № 2201/96 на Съвета от 28 октомври 1996 г. относно общата организация на пазарите на продукти от преработени плодове и зеленчуци (1), и по-специално член 6, параграф 1 от него,
като има предвид, че:
(1)
Член 3, параграф 3, буква в) от Регламент (ЕО) № 1535/2003 на Комисията от 29 август 2003 г. за определяне на подробни правила за прилагането на Регламент (ЕО) № 2201/96 на Съвета по отношение на програмата за помощи за продукти, преработени от плодове и зеленчуци (2), постановява, че Комисията следва да публикува размера на помощта, приложима за крушите за преработка, не по-късно от 15 юни.
(2)
Средното количество круши, преработвани в рамките на програмата за помощи през последните три пазарни години, е с 8 574 тона по-високо от прага на Общността.
(3)
За онези държави-членки, които са надхвърлили своя праг на преработка, размерът на помощта за крушите за преработка за пазарната 2006-2007 година следва да се коригира съобразно нивото, определено в член 4, параграф 2 от Регламент (ЕО) № 2201/96, съгласно член 5, параграф 2 от същия регламент.
(4)
Мерките, предвидени в настоящия регламент, са в съответствие със становището на Управителния комитет по продуктите от преработени плодове и зеленчуци,
ПРИЕ НАСТОЯЩИЯ РЕГЛАМЕНТ:
Член 1
За пазарната 2006-2007 година размерът на помощта за крушите, определена в член 2 от Регламент (ЕО) № 2201/96, е
-
161,70 EUR на тон в Чешката република,
-
101,58 EUR на тон в Гърция,
-
150,77 EUR на тон в Испания,
-
161,70 EUR на тон във Франция,
-
148,47 EUR на тон в Италия,
-
161,70 EUR на тон в Унгария,
-
41,99 EUR на тон в Нидерландия,
-
161,70 EUR на тон в Австрия,
-
161,70 EUR на тон в Португалия.
Член 2
Настоящият регламент влиза в сила на третия ден след публикуването му в Официален вестник на Европейския съюз.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 23 юни 2006 година.